Færdiggørelse af Miljøministeriets service-eftersyn af naturbeskyttelseslovens 
§3 
Sagsfremstilling 
13.    Færdiggørelse af Miljøministeriets service-eftersyn af naturbeskyttelseslovens §3  
                                                                                                                        Åbent 
Sagsnr.: 326-2010-35937       J.nr.: 01.05.00            Nicolai Sørensen.: 326-2015-190614 
  
SAGSFREMSTILLING 
Naturstyrelsen har færdiggjort og afleveret opdateringen af § 3-udpegninger i Kalundborg Kommune, jf. slutrapport 
(som bilag). Målet med projektet, der blev startet i 2011, var  
· at finde overset/ny natur 
· at finde uoverensstemmelser/overtrædelser indenfor de kendte, § 3-udpegede arealer 
  
I Kalundborg Kommune har Naturstyrelsen på baggrund af luftfotos fra 2010 foretaget 
· arealmæssige rettelser af 2261 ud af kommunens ca. 5000 § 3-udpegede naturarealer 
· udpegning af 309 oversete og nye naturområder berettiget til § 3-status 
· udpegning af 186 uoverensstemmelser 
· ved høringen af Naturstyrelsens kortmateriale hos Plan, Byg og Miljø er der identificeret yderligere 134 naturarealer 
som kan være ny/overset natur, men som skal undersøges nærmere af kommunen mht. driftshistorie mv. 
  
Det tekniske område orienterer alle lodsejere, hvor Naturstyrelsen har registreret ny/overset § 3-natur på deres 
arealer: Allerede nu kan de nye udpegninger ses på kortlag på [adresse] Arealinformation, kommunens 
hjemmeside o.a. offentlige kortsider. Denne registrering kan betragtes som en vejledende § 3-udpegning. Med et 
brev direkte til lodsejeren får denne dels mulighed for at gøre indsigelser og bidrage med evt. ny information til at 
belyse sagen, så udpegningen kan fastlægges endeligt, dels kan lodsejer foretage evt. nødvendige driftsmæssige 
tilpasninger mv. Der er klageret for lodsejeren over kommunens melding om § 3-status. 
  
Det tekniske område vil håndtere de fundne uoverensstemmelser gennem en dialog med de involverede parter, og 
på den måde søge at løse de af sagerne, der viser sig at dække over egentlige, ulovlige forhold, som frivillig 
efterkommelse. Dette er mindre indgribende i forhold til den berørte borger og kan i mange tilfælde lede til at 
forholdet bringes i orden lige så hurtigt, som det ville ske via en mere formalistisk sagsbehandling med varsler, 
partshøring, påbud, evt. påklage mv. Thomas Friis med en vid grad af dialog anslås uoverensstemmelsessagerne at 
være afviklet i løbet af 8-10 år. Forudsætninger for dette overslag er dels at den hidtidige, løbende sagsmængde vil 
være uændret, dels at arbejdsressourcen til natursagsbehandlingen vil være uændret. 
  
De yderligere 134 arealer, der kan være § 3-beskyttede, kræver en mere udførlig gennemgang af driftshistorie og 
luftfoto-serier i forhold til den gennemgang som Naturstyrelsen har foretaget, evt. en principiel stillingtagen i forhold til 
tilskudsordninger, genopdyrkningsret m.v. Endelige afgørelser vil blive meddelt lodsejer som for ny/overset § 3-natur, 
med klageret. 
  
Fremover er det kommunens opgave løbende at vedligeholde § 3-udpegningerne, ifølge aftalt mellem KL og 
Miljøministeren med en 10-årig kadence. Det tekniske område vil udføre opgaven som en luftfotogennemgang på 
basis af de gamle sognegrænser (se bilag). Det anslås at opgaven vil tage 1/4 årsværk hvert år. Forøgelsen af 
tilsynsfrekvensen kan medføre at flere natursager skal behandles i forhold til nu, hvor kommunens tilsyn i hovedsagen 
reagerer på borgernes henvendelser. 
  
Kalundborg Kommune er forpligtet af lovgivningen og aftalen mellem KL og Miljøministeren og skal følge op på 
registreringerne og mulige uoverensstemmelser. Der vil være tale om et længerevarende forløb som nævnt ovenfor. 
Med den skitserede fremgangsmåde er det hensigten at skabe en god og løsningsorienteret dialog med de berørte 
lodsejere. Det tekniske område vil i 2016 evaluere forløbet af de første sager. Resultatet forelægges udvalget til 
orientering og drøftelse. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, 
  
1. at orienteringen tages til efterretning, samt 
2. at udvalget orienteres om evalueringen af de første sager i løbet af 2015 
  
ØKONOMISKE KONSEKVENSER 
[adresse] indenfor de nuværende personalemæssige normeringer er der ingen konsekvenser. 
  
Bilag 
  
  
  
  
  
Teknik- og Miljøudvalgets møde den 10. august 2015: 
Udvalget vedtog at tiltræde indstillingen fra chefen for Plan, Byg og Miljø. 
Lasse Frandsen (Ø) stemte imod med bemærkning om, at der bør afsættes flere ressourcer til opgaven. 
Slutrapport: Naturstyrelsens opdatering af § 3-registreringer. 
Kalundborg Kommune 2012 - udgivet 2015-03-04 
326-2015-190608 
Kort med grupper af sogne med henblik på 10 års interval for § 3-
gennemsyn 
326-2015-191306 
Korteksempel: Uoverensstemmelse, ny/overset natur, areal der 
skal granskes mere 
326-2015-196408 
